CELEX: 32012D0496
Language: mt
Date: 2010-12-02 00:00:00
Title: 2012/496/UE: Deċiżjoni tal-Kunsill tat- 2 ta’ Diċembru 2010 dwar l-iffirmar ta’ Ftehim fil-forma ta’ Skambju ta’ Ittri bejn l-Unjoni Ewropea u r-Renju tal-Marokk li jittratta miżuri reċiproċi ta’ liberalizzazzjoni fuq il-prodotti agrikoli, il-prodotti agrikoli pproċessati, il-ħut u l-prodotti tas-sajd, is-sostituzzjoni tal-Protokolli Nri 1, 2 u 3 u tal-annessi tagħhom u l-emendi għall-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Renju tal-Marokk, min-naħa l-oħra

7.9.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 241/1
            
         DEĊIŻJONI TAL-KUNSILL
   tat-2 ta’ Diċembru 2010
   dwar l-iffirmar ta’ Ftehim fil-forma ta’ Skambju ta’ Ittri bejn l-Unjoni Ewropea u r-Renju tal-Marokk li jittratta miżuri reċiproċi ta’ liberalizzazzjoni fuq il-prodotti agrikoli, il-prodotti agrikoli pproċessati, il-ħut u l-prodotti tas-sajd, is-sostituzzjoni tal-Protokolli Nri 1, 2 u 3 u tal-annessi tagħhom u l-emendi għall-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Renju tal-Marokk, min-naħa l-oħra
   (2012/496/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4) tiegħu, flimkien mal-Artikolu 218(5),
   Wara li kkunsidra l-proposta mill-Kummissjoni Ewropea,
   Billi:
   
               (1)
            
            
               L-Artikolu 16 tal-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Renju tal-Marokk, mill-oħra (1) (minn hawn ’il quddiem imsejjaħ “Ftehim ta’ Assoċjazzjoni”), li ilu fis-seħħ mill-1 ta’ Marzu 2000, jipprevedi l-implimentazzjoni ta' liberalizzazzjoni gradwali ikbar tal-kummerċ reċiproku fil-prodotti agrikoli, fil-prodotti agrikoli pproċessati, fil-ħut u fil-prodotti tas-sajd.
            
         
               (2)
            
            
               F’Lulju 2005, il-Kunsill ta’ Assoċjazzjoni UE-Marokk adotta pjan ta’ azzjoni tal-Politika Ewropea tal-Viċinat, li jinkludi dispożizzjoni speċifika bl-objettiv ta' liberalizzazzjoni ikbar fil-kummerċ tal-prodotti agrikoli, tal-prodotti agrikoli pproċessati, tal-ħut u tal-prodotti tas-sajd.
            
         
               (3)
            
            
               Fl-14 ta’ Ottubru 2005, il-Kunsill awtorizza lill-Kummissjoni biex tmexxi negozjati mar-Renju tal-Marokk fil-qafas tal-Ftehim ta’ Assoċjazzjoni sabiex jintlaħaq dan l-objettiv.
            
         
               (4)
            
            
               Fl-14 ta’ Diċembru 2009, il-Kummissjoni kkonkludiet in-negozjati, f’isem l-Unjoni, fir-rigward ta' Ftehim fil-forma ta’ Skambju ta’ Ittri (minn hawn ’il quddiem imsejjaħ “Ftehim”) sabiex jiġi emendat il-Ftehim ta’ Assoċjazzjoni.
            
         
               (5)
            
            
               Il-Ftehim għandu jiġi ffirmat,
            
         ADOTTA DIN ID-DEĊIŻJONI:
   Artikolu 1
   L-iffirmar tal-Ftehim fil-forma ta’ skambju ta’ ittri (minn hawn ’il quddiem imsejjaħ “Ftehim”) bejn l-Unjoni Ewropea u r-Renju tal-Marokk dwar miżuri reċiproċi ta’ liberalizzazzjoni fuq il-prodotti agrikoli, il-prodotti agrikoli pproċessati, il-ħut u l-prodotti tas-sajd, is-sostituzzjoni tal-Protokolli Nri 1, 2 u 3 u tal-annessi tagħhom u l-emendi għall-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Renju tal-Marokk, min-naħa l-oħra, huwa approvat f'isem l-Unjoni, soġġett għall-konklużjoni tal-imsemmi Ftehim (2).
   Artikolu 2
   Il-President tal-Kunsill huwa awtorizzat jinnomina l-persuna jew il-persuni bis-setgħa li jiffirmaw il-Ftehim, f’isem l-Unjoni, soġġett għall-konklużjoni tiegħu.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.
   
      Magħmul fi Brussell, it-2 ta’ Diċembru 2010.
      
         
            Għall-Kunsill
         
         
            Il-President
         
         M. WATHELET
      
   
   
      (1)  ĠU L 70, 18.3.2000, p. 2.
   
      (2)  It-test tal-Ftehim ser jiġi ppubblikat flimkien mad-Deċiżjoni dwar il-konklużjoni tiegħu.